Document ID: 32000D0310

Απόφαση της Επιτροπής
της 7ης Απριλίου 2000
για την έγκριση του προγράμματος σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία που υπέβαλε η Ιταλία για τις ιχθυοκαλλιεργητικές εκμεταλλεύσεις στην επαρχία Udine
[κοινοποιηθείσα υπό τον αριθμό Ε(2000) 920]
(Το κείμενο στην ιταλική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2000/310/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφος 2,
Εκτιμώντας τα ακόλουθα:
(1) Τα κράτη μέλη δύνανται να υποβάλλουν στην Επιτροπή πρόγραμμα που αποβλέπει στο να τους επιτρέψει να αποκτήσουν το καθεστώς εγκεκριμένης εκμετάλλευσης η οποία βρίσκεται σε μη εγκεκριμένη ζώνη σε σχέση με ορισμένες νόσους που προσβάλλουν τους ιχθείς.
(2) Η Ιταλία υπέβαλε στην Επιτροπή πρόγραμμα σχετικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), για τη χορήγηση του καθεστώτος εγκεκριμένης εκμετάλλευσης για πέντε εκμεταλλεύσεις που βρίσκονται στην επαρχία Udine.
(3) Το εν λόγω πρόγραμμα καθορίζει τη γεωγραφική θέση της σχετικής εκμετάλλευσης, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να ακολουθηθούν από τα εγκεκριμένα εργαστήρια, τη σημασία των σχετικών νόσων και τα μέτρα καταπολέμησης των νόσων αυτών σε περίπτωση ανίχνευσής τους.
(4) Μετά από λεπτομερή εξέταση, το εν λόγω πρόγραμμα κρίθηκε σύμφωνο προς τις διατάξεις του άρθρου 10 της οδηγίας 91/67/ΕΟΚ.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα ελέγχου για τη ΛΑΝ και την ΙΑΣ σε πέντε εκμεταλλεύσεις που βρίσκονται στην άνω λεκάνη του ποταμού Tagliamento στην επαρχία Udine, που υπέβαλε η Ιταλία, εγκρίνεται.
Άρθρο 2
Η Ιταλία θέτει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθεί με το πρόγραμμα που αναφέρεται στο άρθρο 1.
Άρθρο 3
Η παρούσα απόφαση απευθύνεται στην Ιταλική Δημοκρατία.
Βρυξέλλες, 7 Απριλίου 2000.

Labels: 3
0
18
6